Document ID: 31996R1971

ΚΑΝΟΝΙΣΜΟΣ (ΕΚ) αριθ. 1971/96 ΤΗΣ ΕΠΙΤΡΟΠΗΣ της 14ης Οκτωβρίου 1996 για μείωση των τιμών βάσης και αγοράς των πορτοκαλιών, μανταρινιών και κλεμεντινών για την περίοδο εμπορίας 1996/97, σε συνέχεια της υπέρβασης του ορίου παρέμβασης που καθορίστηκε για την περίοδο εμπορίας 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 16γ παράγραφος 4,
Εκτιμώντας:
ότι ο κανονισμός (ΕΟΚ) αριθ. 2359/95 της Επιτροπής (3) καθόρισε σε 1 202 000 τόνους το όριο παρέμβασης των πορτοκαλιών, σε 36 300 τόνους το όριο παρέμβασης των μανταρινιών και σε 176 800 τόνους το όριο παρέμβασης των κλεμεντινών για την περίοδο εμπορίας 1995/96 7
ότι, δυνάμει, αντίστοιχα, του άρθρου 16α παράγραφος 1 του κανονισμού (ΕΟΚ) αριθ. 1035/72 και του άρθρου 2 παράγραφος 1 του κανονισμού (ΕΟΚ) αριθ. 2240/88 του Συμβουλίου, της 19ης Ιουλίου 1988, για τον καθορισμό, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΚ) αριθ. 1327/95 (5), εάν κατά τη διάρκεια της περιόδου εμπορίας, τα μέτρα παρέμβασης που έχουν ληφθεί για τα πορτοκάλια, τις κλεμεντίνες και τα μανταρίνια αφορούν ποσότητες που υπερβαίνουν το όριο παρέμβασης που καθορίστηκε για τα εν λόγω προϊόντα και για την ίδια αυτή περίοδο, τότε οι τιμές βάσης και αγοράς που καθορίστηκαν για τα εν λόγω προϊόντα για την επόμενη περίοδο εμπορίας, μειώνονται κατά 1 % ανά παρτίδα υπέρβασης 37 700 τόνων για τα πορτοκάλια, κατά 1 % ανά παρτίδα 8 100 τόνων για τις κλεμεντίνες και 1 % ανά παρτίδα υπέρβασης 3 000 τόνων για τα μανταρίνια 7
ότι, κατ' εφαρμογή του άρθρου 9 του κανονισμού (ΕΚ) αριθ. 3119/93 του Συμβουλίου, της 8ης Νοεμβρίου 1993, για τον καθορισμό των ειδικών μέτρων που προωθούν την μεταποίηση ορισμένων εσπεριδοειδών (6), οι ποσότητες πορτοκαλιών που παραδίδονται στη μεταποίηση στο πλαίσιο αυτού του κανονισμού, προστίθενται στις ποσότητες που παραδίδονται στην παρέμβαση και ότι αυτές των μανταρινιών εξομοιώνονται με ποσότητα που καλύπτεται από μέτρο παρέμβασης, με σκοπό να γίνει η αξιολόγηση της υπέρβασης του ορίου που καθορίστηκε για τα εν λόγω προϊόντα 7
ότι, σύμφωνα με τις πληροφορίες που παρείχαν τα κράτη μέλη, τα μέτρα παρέμβασης για τα πορτοκάλια, τις κλεμεντίνες και τα μανταρίνια που έλαβε η Κοινότητα για τις περιόδους εμπορίας 1995/96, αφορούσαν 1 820 733 τόνους πορτοκαλιών, 55 735 τόνους μανταρινιών και 200 789 τόνους κλεμεντινών και ότι επομένως, διαπιστώθηκε από την Επιτροπή η παρέμβαση των 618 733 τόνων για τα πορτοκάλια των 19 435 τόνων για τα μανταρίνια και των 72 189 τόνων για τις κλεμεντίνες 7
ότι, από τα προηγούμενα προκύπτει ότι οι τιμές βάσης και αγοράς των πορτοκαλιών για την περίοδο εμπορίας 1996/97, που καθορίστηκαν με τον κανονισμό (ΕΚ) αριθ. 1190/96 του Συμβουλίου, της 26ης Ιουνίου 1996, για τον καθορισμό για την περίοδο εμπορίας 1996/97, των τιμών βάσης και αγοράς που ισχύουν στον τομέα των οπωροκηπευτικών (7), πρέπει να μειωθούν κατά 16 % για τα πορτοκάλια, κατά 6 % για τα μανταρίνια και κατά 8 % για τις κλεμεντίνες 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές βάσης και αγοράς των πορτοκαλιών, των κλεμεντινών και των μανταρινιών για την περίοδο εμπορίας 1996/97, που καθορίστηκαν με τον κανονισμό (ΕΚ) αριθ. 1190/96, μειώνονται κατά 16 % για τα πορτοκάλια, κατά 6 % για τα μανταρίνια και κατά 8 % για τις κλεμεντίνες, και θεσπίζονται όπως αναφέρεται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Οκτωβρίου 1996.

Labels: 2
17
6